1 priedas

Apibendrinamojo vertinimo mokinių pasiekimų vertinimo lygmenimis skalė (pagal 2022 m. Bendrąsias programas).

Požymiai: savarankiškumas , sudėtingumo lygis, kontekstas, sistemiškumas.

SAVARANKIŠKUMAS

|  |  |  |  |
| --- | --- | --- | --- |
| Slenkstinis  | Patenkinamas  | Pagrindinis  | Aukštesnysis |
| Mokinys visas užduotis atlieka stebimas ir moderuojamas mokytojo. | Naudodamasis netiesiogiai teikiama pagalba, mokinys užduotis atlieka pagal pavyzdį, atsakydamas į nukreipiamus klausimus, vadovaujasi pateiktais patarimais, instrukcija. | Konsultuodamasis mokinys užduotis atlieka bendradarbiaudamas, tardamasis su kitais, tikslingai klausdamas ar prašydamas patarimų; pasinaudodamas pateiktomis užuominomis, nurodytais kriterijais. | Savarankiškai –visas užduotis atlieka be pagalbos. |

SUDĖTINGUMAS

|  |  |  |  |
| --- | --- | --- | --- |
| Slenkstinis  | Patenkinamas  | Pagrindinis  | Aukštesnysis  |
| Paprasčiausias atvejis (paprasčiausia užduotis) – mokiniams gerai pažįstamas kontekstas; informacija pateikiama tiesiogiai, mokiniui įprastu būdu; tiesiogiai suformuluotas klausimas; vieno standartinio žingsnio atlikimo reikalaujanti užduotis; terminų, teiginio atkartojimas, pritaikymas analogiškose situacijose. | Paprastas atvejis (paprasta užduotis) – mokiniams pažįstamas kontekstas; situacijos iš 1–2 temų ar sričių; informacija pateikiama mokiniui įprastu būdu, nebūtinai tiesiogiai, gali būti ir perteklinės informacijos; tiesiogiai arba netiesiogiai suformuluotas klausimas; 1–3 standartinių žingsnių atlikimo, taikymo reikalaujančios užduotys; terminų, teiginių, strategijų, samprotavimo taikymas situacijose, panašiose į nagrinėtas situacijas. | Nesudėtingas atvejis (nesudėtinga užduotis) – mokiniams pažįstamas arba nepažįstamas kontekstas; situacijos iš vienos arba iš kelių skirtingų temų ar sričių; 2–4 standartinių žingsnių atlikimo, kelių strategijų, metodų taikymo reikalaujančios užduotys; terminų, teiginių, strategijų, samprotavimo taikymas situacijose, panašiose ir nepanašiose į nagrinėtas situacijas | Nesudėtingas atvejis (nesudėtinga užduotis) – mokiniams pažįstamas arba nepažįstamas kontekstas; situacijos iš vienos arba iš kelių skirtingų temų ar sričių; informacija pateikiama netiesiogiai ir (ar) neįprasta mokiniui forma, netiesiogiai suformuluotas klausimas; 2–4 standartinių žingsnių atlikimo, kelių strategijų, metodų taikymo reikalaujančios užduotys; terminų, teiginių, strategijų, samprotavimo taikymas situacijose, panašiose ir nepanašiose į nagrinėtas situacijas |

KONTEKSTO

|  |  |  |  |
| --- | --- | --- | --- |
| Slenkstinis | Patenkinamas | Pagrindinis | Aukštesnysis |
| Artima (pažįstama aplinka), įprastas (žinomas) kontekstas – mokinys taiko žinias ir gebėjimus, atlikdamas jam gerai žinomos tematikos užduotis, kurios yra analogiškos anksčiau atliktoms užduotims. | Naujas kontekstas – mokinys taiko žinias ir gebėjimus, atlikdamas jam mažiau žinomos tematikos užduotis, kurios skiriasi nuo anksčiau atliktų užduočių (kitoks formatas, nežinomas tekstas, kiti kontekstai ir pan.) |

SISTEMIŠKUMO

|  |  |  |  |
| --- | --- | --- | --- |
| Slenkstinis | Patenkinamas | Pagrindinis | Aukštesnysis |
| Fragmentiškai (kartais, kai kada ) – mokinys žinias ir gebėjimus demonstruoja atsitiktiniais pavieniais atvejais | Iš dalies – mokinys žinias ir gebėjimus demonstruoja retai (mažiau negu pusę vertinamų atvejų). | Daugeliu atvejų – mokinys žinias ir gebėjimus demonstruoja dažnai (daugiau negu pusę vertinamų atvejų). | Sistemiškai (nuosekliai) – mokinys žinias ir gebėjimus demonstruoja pastoviai, nuolat. |

**Apibendrinamasis (**vertinimas, naudojamas baigus pusmetį, mokslo metus ir siejamas su mokymosi pasiekimų pripažinimu, juo siekiama nustatyti atliktos užduoties ir veiklos kokybę tam tikro kriterijaus atžvilgiu).

Vertinimas vykdomas pagal iš anksto aptartus su mokiniais vertinimo kriterijus. Atsižvelgiant į vertinimo tikslą, pabaigus skyrių, apibendrinant temą atliekami testai, savarankiški, kontroliniai ir projektiniai darbai, praktinės ir kūrybinės užduotys. Testai, kontroliniai darbai vertinami nurodant procentinę raišką.

|  |  |  |  |
| --- | --- | --- | --- |
| Teisingų atsakymų apimtis (procentais) | Savarankiškumo skalė | Kompleksiškumo skalė | Pasiekimų lygis 1–4 klasė |
| 100–85 | Savarankiškai | Savarankiškai užduotis atlieka iki galo, susidūręs su kliūtimis, randa būdų jas įveikti.  Nurodo, tikslingai atrenka informaciją, vertina, argumentuoja savo pasirinkimus, paaiškina priežastis ir pasekmes.Tinkamai vartoja sąvokas ir terminus. Kūrybiškai pritaiko turimas žinias. | Aukštesnysis |
| 84–65 | Konsultuodamasis | Konsultuodamasis – įvardija pasitaikančias kliūtis ir jas įveikia, tikslingai klausdamas ar prašydamas konkretaus patarimo. Nurodo, tikslingai atrenka informaciją, atrenka ir paaiškina svarbiausias priežastis ir pasekmes. Tinkamai vartoja pagrindines sąvokas ir terminus. Kūrybiškai pritaiko turimas žinias. | Pagrindinis |
| 64–45 | Naudodamasis netiesiogiai teikiama pagalba | Naudodamasis netiesiogine pagalba – atlieka užduotį vadovaudamasis specialiai parengtais modeliais, pagal pateiktą pavyzdį ir pan. Nurodo, atrenka didžiąją dalį informacijos nurodytam tikslui. Paaiškina gerai žinomas priežastis ir pasekmes. Tinkamai vartoja kai kurias sąvokas ir terminus. Aptarus užduotį kūrybiškai pritaiko turimas žinias. | Patenkinamas |
| 44–31 | Padedamas | Mokytojo padedamas atlieka užduotis, atsakydamas į nukreipiamuosius klausimus, kai procesą moderuoja ir jame dalyvauja mokytojas.  Nurodo, atrenka ar išskiria esminę informaciją. Vartoja sąvokas ir terminus. Naudodamasis tiesiogiai pateikta informacija, paaiškina gerai žinomas priežastis ir pasekmes. Aptarus paprasčiausią užduotį kūrybiškai pritaiko turimas žinias. | Slenkstinis |
| 30–0 | Dažnai reikalinga tiesioginė pagalba | Nesuvokia teksto, nenurodo, neatrenka ir neišskiria esminės informacijos. Sunkiai atpažįsta pagrindines sąvokas. Neįsimena ir nevartoja sąvokų ir terminų. Naudodamasis tiesiogiai pateikta informacija, nepaaiškina gerai žinomų priežasčių ir pasekmių, nepritaiko turimų žinių. Nesugeba perduoti savo minčių. Užduotis atlieka tik kai yra kontroliuojamas. | Nepasiektas slenkstinis |

Vertinant mokinių diktantus:

|  |  |
| --- | --- |
| Klaidų skaičius   | Pasiekimų lygis  |
| 0 – 2 kl.   | Aukštesnysis  |
| 3 – 4 kl.   | Pagrindinis  |
| 5 – 7 kl.   | Patenkinamas  |
| 8 kl.   | Slenkstinis  |
| ≤ 9 kl.   | Nepasiektas slenkstinis/nepadarė pažangos |